cyanic-selkie/wikianc huggingface dataset:
কাউয়াই
আকর্ষনের স্থান
কাউয়াই হাজারো বন্য মুরগীর বাসস্থান, যদিও বেজি কাউয়াই-এ পরিচিত হয়নি এটি হাওয়াইয়ের অন্যান্য দ্বীপপুঞ্জে বিরাজমান। কাউয়াইয়ের মুরগীগুলো মূলত পলিনেশিয়ান ঔপনিবেশিকদের মাধ্যমে এখানে এসেছে, যারা এগুলোকে তাদের খ্যাদ্যের উৎস হিসেবে এনেছিল। তখন থেকে এই মুরগীগুলো ইউরোপীয় মুরগীর জাতের সঙ্গে বেড়ে উঠেছে।  ইউরোপীয় মুরগীগুলো প্রজোননকারীদের খামার ও মুরগী লড়াই থেকে মুক্ত থেকেছে।
কাউয়াই হেরিটেজ সেন্টার অব হাওয়াইয়ান কালচার এন্ড দ্য আর্টস ১৯৯৮-এ প্রতিষ্ঠিত হয়। তাদের লক্ষ্য হাওয়াইয়ান সংস্কৃতির মূল্যায়ন এবং সম্মানের একটি বৃহত্তর অনুভূতি পোষণ করা। তারা হাওয়াইয়ান ভাষাগুলোতে পাঠদান, হুলা, লেই এবং দড়ি তৈরি করা, চন্দ্র পঞ্জিকা এবং উচ্চারন, এবং সাংস্কৃতিক সাইটগুলি ভ্রমণের ব্যবস্থা করে।
চলচ্চিত্রে
কাউয়াই দ্বীপটি ৭০ এর অধিকবার হলিউড চলচ্চিত্র এবং টেলিভিশন শোতে উপস্থাপিত হয়েছে, এগুলোর মধ্যে রয়েছে গীতিনাট্য সাউথ প্যাসিফিক এবং ডিজনির ২০০২-এর অ্যানিমেটেড ফিচার চলচ্চিত্র লিলো অ্যান্ড স্টিচ এবং এটির ফ্রাঞ্চাইজের তিনটি ধারাবাহিক চলচ্চিত্র (২০০৩-এর স্টিচ! দ্য মুভি, ২০০৫-এর লিলো অ্যান্ড স্টিচ ২: স্টিচ হ্যজ এক গ্লিচ, এবং ২০০৬-এর লেরয় অ্যান্ড স্টিচ) এবং প্রথম টেলিভিশন ধারাবাহিক (লিলো অ্যান্ড স্টিচ: দ্য সিরিজ)। সাউথ প্যাসিফিক চলচ্চিত্রের দৃশ্যসমূহ হানালেই এর আশেপাশে শুট করা হয়েছিল। ওয়াইমায়া ক্যানিয়ন ব্যবহৃত হয়েছিল ১৯৯৩-এর চলচ্চিত্র জুরাসিক পার্ক এবং এটির ২০১৫-এর ধারাবাহিক জুরাসিক ওয়ার্ল্ড এর শুটিংয়ের সময়ে। ২০১৬-এর কমেডি চলচ্চিত্র মাইক এবং ডেভ নিড ওয়েডিং ডেইট এর দৃশ্যও এখানে শুটিং করা হয়েছিল। দ্বীপের কিছু অংশ 'ইন্ডিয়ানা জোনস এর চলচ্চিত্র রাইডার্স অব দ্য লষ্ট আর্কের উদ্বোধনী দৃশ্যের জন্যও ব্যবহৃত হয়েছিল। এখানে চিত্রগ্রহণ করা অন্যান্য চলচ্চিত্রের মধ্যে অন্তর্ভুক্ত সিক্স ডেস সেখেন নাইটস, ১৯৭৬-সংষ্করন কিং কং এবং জন ফোর্ডের ১৯৬৩-এর চলচ্চিত্র ডোনোভান'স রিফ। সাম্প্রতিক চলচ্চিত্রের মধ্যে রয়েছে ট্রপিক থান্ডার এবং বেথানিয়া হ্যামিলটন বায়োপিক চলচ্চিত্র সোল সার্ফার। জনপ্রিয় টেলিভিশন শো M*A*S*H এর উদ্বোধনী ক্রেডিটের একটি দৃশ্য (পাহাড়ের উপর দিয়ে হেলিকপ্টার উড়ে যাওয়ার) দৃশ্য কাউয়াই-এ চিত্রগ্রহণ করা হয়েছিল। জাস্ট গো উইথ ইট, জর্জ অব দ্য জঙ্গল এবং পাইরেটস অব দ্য ক্যারিবিয়ান এর কিছু দৃশ্য কাউয়াই-এ চিত্রগ্রহণ করা হয়েছিল। এ পারফেক্ট গেটওয়ে চলচ্চিত্রটি কাউয়াই-এ শ্যুটিং হয়েছে।
২০০২-এর চলচ্চিত্র ড্রাগনফ্লাই সেখানে চিত্রায়িত হয়েছিল (যদিও মানুষ এবং ভূমি দক্ষিণ আমেরিকান হিসাবে উপস্থাপন করা হয়েছে) এবং প্রযোজক সেখানের স্থানীয় হাওয়াইয়ান জনগনকে নেন (at least three with speaking parts), এখানকার সাংস্কৃতিক ঐতিহ্য সংরক্ষণ করতে, এই দুটি দ্বীপপুঞ্জের প্রাক-মার্কিন নাম সহ, আতই বা টাওয়াই।
এলভিস প্রেসলির দুটি চলচ্চিত্র, ১৯৬২-এর ব্লু হাওয়াই এবং ১৯৬৬-এর প্যারাডাইস, হাওয়াইয়ান স্টাইল, এর প্রধান অংশ কাউয়াই এর বিভিন্ন স্থানে চিত্রায়ন হয়। উভয় চলচ্চিত্রই বিখ্যাত কোকো পাম রিসোর্টে চিত্রগ্রহণ করা হয়। হারিকেন ইনিকি কোকো পাম ধ্বংস করে দেয় এবং এটি পরে কখনো পুনর্নির্মিত হয়নি।  কোকো পাম রিসোর্ট এখন পুর্ণনির্মাণাধীন রয়েছে।
২০১১-এর নভেম্বরে মুক্তি পাওয়া আলেকজান্ডার পাইন এর চলচ্চিত্র এবং মূল চরিত্রে জর্জ ক্লুনি অভিনীত দ্য ডিসেন্ডেন্টস চলচ্চিত্রটির গুরুত্বপূর্ণ অংশ কাউয়াই-এ চিত্রগ্রহণ করা হয়েছে, যেখানে মুল চরিত্র এবং তারর কাজিনরা তাদের পূর্বপুরুষের জমিগুলো বিক্রয় করে দেওয়ার সিদ্ধান্ত নিচ্ছে। চলচ্চিত্রটি হাওয়াইয়ান লেখক কাউই হার্ট হেমিংসের ২০০৭-এর  উপন্যাস  অবলম্বনে তৈরি হয়েছে।
বাংলাদেশের টেলিযোগাযোগ কোম্পানির তালিকা
এই পাতাটি বাংলাদেশের উল্লেখযোগ্য টেলিযোগাযোগ সংস্থাগুলির একটি তালিকা প্রদর্শন করে।
হাম
হাম বা রুবিওলা (Rubeola) একটি অত্যন্ত ছোয়াঁচে ও তীব্র ভাইরাসঘটিত রোগ।
প্যারামক্সিভাইরাস গোত্রের মর্বিলিভাইরাস গণের অন্তর্গত একটি ভাইরাসের কারণে রোগটি ঘটে থাকে; ভাইরাসটির পূর্ণ বৈজ্ঞানিক নাম মিজল্‌স মর্বিলিভাইরাস (Measles morbillivirus)। ভাইরাসটি প্রথমে শ্বাসনালিতে সংক্রমিত হয়, এরপর রক্তের মাধ্যমে দেহের অন্যান্য অংশে ছড়িয়ে পড়ে। বাগদাদ-ভিত্তিক পারসিক চিকিৎসক আবু বকর মুহাম্মদ ইবন জাকারিয়া আল রাজি সর্বপ্রথম খ্রিস্টীয় ৯ম শতকে হাম রোগটির বিস্তারিত লিখিত বর্ণনা দেন। ১৭৫৭ সালে ফ্রান্সিস হোম নামক একজন স্কটীয় চিকিৎসক রোগীর রক্তে উপস্থিত একটি সংক্রামক জীবাণুর কারণে যে হাম রোগটি হয়, তা প্রমাণ করেন। ১৯৫৪ সালে মার্কিন চিকিৎসক জন এন্ডার্স ও টমাস পিবলস মার্কিন যুক্তরাষ্ট্রের ম্যাসাচুসেটস অঙ্গরাজ্যের বস্টন নগরীতে হামে আক্রান্ত রোগীদের রক্তের নমুনা সংগ্রহ করে সেখান থেকে হামের ভাইরাসটিকে পৃথক করতে সক্ষম হন। হামের ভাইরাসটি একটি একসূত্রবিশিষ্ট, ঋণাত্মক-দিকমুখী, আবরণীবিশিষ্ট, অখণ্ডিত আরএনএ ভাইরাস। ভাইরাসটির ২৪টি প্রকারণ থাকা সম্পর্কে নির্ভরযোগ্য প্রমাণ পাওয়া গেছে, তবে বর্তমানে মাত্র ৬টি প্রকারণ মানবজাতিতে ঘুরে বেড়াচ্ছে। মানুষ ভাইরাসটির স্বাভাবিক পোষক; মানুষ ছাড়া অন্য কোনও প্রাণীর হাম হয় না।
মানবদেহে হাম সংক্রমিত হবার ১০ থেকে ১২ দিন পরে এর লক্ষণ-উপসর্গগুলি প্রকাশ পায় ও এরপর ৭-১০ দিন টিকে থাকে। শুরুর দিকে তীব্র সর্দিকাশির মতো উপসর্গ (হাঁচি-কাশি, নাক দিয়ে পানি পড়া, গলা ব্যথা) এবং সাথে রক্তাভ বা ফোলা চোখ ও তীব্র জ্বরের (প্রায়শ 40 C-র বেশি তাপমাত্রার) সৃষ্টি করে।  এছাড়া প্রথম উপসর্গ প্রকাশের দুই থেকে তিন দিন পরে গালের ভেতরের দিকে সাদাবর্ণের ছোপ দেখা যেতে পারে, যাদেরকে "কোপলিকের ছোপ" (Koplik's spots) বলে। পরবর্তী পর্যায়ে প্রথমে মুখ ও ঘাড় ও এরপর তিনদিনের মধ্যে দেহের অন্যান্য অংশের ত্বক বিন্দু বিন্দু লাল ফুসকুড়িতে ছেয়ে যায়। ফুসকুড়িগুলি ৫-৬ দিন টিকে থাকে, তারপরে মিলিয়ে যায়। সাধারণত ভাইরাসের সংক্রমণের পরে গড়ে ১৪ দিন পরে লাল ফুসকুড়িগুলি প্রকাশ পায়।
হাম মূলত একটি বায়ুবাহিত রোগ। হামে আক্রান্ত ব্যক্তি হাঁচি বা কাশি দিলে জীবাণু বাতাসে ছড়িয়ে পড়ে এবং এটি ২ ঘন্টা বাতাসে ভেসে থাকতে পারে বা কোনও কিছুর পৃষ্ঠতলে লেগে থাকতে পারে। এছাড়া হামে আক্রান্ত ব্যক্তির সাথে ব্যক্তিগত সংস্পর্শে আসলে বা নাক বা গলার নিঃসরণের সরাসরি সংস্পর্শে আসলে এটি সংবাহিত হতে পারে। একজন ব্যক্তি হামে আক্রান্ত হলে তার সাথে ঘনিষ্ঠ অনাক্রম্যতাহীন (রোগ প্রতিরোধ ক্ষমতাহীন) ১০ জনের মধ্যে ৯ জনেরই হাম হতে পারে। এছাড়া সাধারণত একজন হামে আক্রান্ত ব্যক্তি ১২ থেকে ১৮ জন ঝুঁকিপ্রবণ ব্যক্তির দেহে রোগটি সংক্রমিত করতে পারে (অর্থাৎ এর জনন সংখ্যা ১২-১৮)। হামের জীবাণু সংক্রমণের পরে লক্ষণ-উপসর্গ প্রকাশ পেতে ১০ থেকে ১৪ দিন লাগে। কিন্তু উপসর্গগুলি (বিশেষত ত্বকে লাল ফুসকুড়ি) প্রকাশের চার দিন আগে থেকেই আক্রান্ত ব্যক্তি হামের জীবাণু নিজের অজান্তে ছড়াতে থাকে, আর লক্ষণ প্রকাশের পরেও আরও চারদিন ব্যক্তিটি ছোঁয়াচে থাকে।
হামের জন্য বিশেষ কোনও ভাইরাস নিরোধক ঔষধ নেই। হাম একটি ভাইরাসের কারণে ঘটে বলে ব্যাকটেরিয়া-নিরোধক (অ্যান্টিবায়োটিক) ঔষধ দিয়ে এটি নিরাময় করা যায় না। হামে আক্রান্ত ব্যক্তিকে অন্যান্য ঝুঁকিপ্রবণ ব্যক্তিদের কাছে থেকে পৃথক বা অন্তরিত করে রাখতে হয়। হামের গুরুতর জটিলতাগুলিকে হ্রাস করার জন্য পুষ্টিকর খাদ্যগ্রহণ করে ও বিছানায় শুয়ে বিশ্রাম নিয়ে অনাক্রম্যতন্ত্রকে শক্তিশালী করতে হবে। পানিশূন্যতার জন্য পর্যাপ্ত পরিমাণে পুনরোদনমূলক পানীয় খেতে হবে যাতে উদরাময় ও বমির ফলে দেহ থেকে বের হয়ে যাওয়া তরল ও অন্যান্য আবশ্যকীয় উপাদানগুলির অভাব পূরণ হয়। কাশির জন্য কাশির ঔষধ বা সিরাপ খেতে হবে। চামড়ার চুলকানির জন্য লোশন দিতে হবে। জ্বর কমানোর জন্য অ্যাস্পিরিন বা প্যারাসিটামল জাতীয় ঔষধ সেবন করতে হবে। শ্বাসনালিতে ব্যথা-উপদ্রব কমানোর জন্য শ্বাসের সাথে পানির ভাঁপ নিতে হবে। সাধারণত দুই থেকে তিন সপ্তাহের মধ্যে হাম নিজে থেকেই সেরে যায়। হাম হলে যে দ্বিতীয়-পর্যায়ের ব্যাকটেরিয়ার সংক্রমণ হয়, তা থেকে শিশুদের মৃত্যু হবার ঝুঁকি থাকে। ফুসফুস, কান ও চোখকে ব্যাকটেরিয়ার সংক্রমণ থেকে সুরক্ষিত রাখার জন্য ব্যাকটেরিয়া-নিরোধক (অ্যান্টিবায়োটিক) ঔষধ সেবন করতে হতে পারে।  হামে আক্রান্ত সমস্ত শিশুকে ২৪ ঘণ্টা পর দুই মাত্রায় সম্পূরক ভিটামিন এ দেয়া হয়, যাতে হামের কারণে সৃষ্ট ভিটামিন এ-র অভাব পূরণ হয় (যা অপুষ্টিতে না ভোগা শিশুদেরও হতে পারে) এবং চোখের ক্ষতি বা অন্ধত্ব প্রতিরোধ করা যায়। এছাড়া ভিটামিন এ সেবনে হামজনিত মৃত্যুর সংখ্যাও হ্রাস পায়।
একবার হাম থেকে সেরে উঠলে রোগীরা সারা জীবনব্যাপী হামের বিরুদ্ধে অনাক্রম্যতা (রোগ প্রতিরোধী ক্ষমতা) অর্জন করে। ৫ বছরের কম বয়সী টিকাহীন শিশু, ৩০ বছরের বেশি বয়সের টিকাহীন প্রাপ্তবয়স্ক ব্যক্তি, টিকাহীন গর্ভবতী নারী, দুর্বল অনাক্রম্যতাবিশিষ্ট ব্যক্তি, অপুষ্টিতে ভোগা ব্যক্তি ও ভিটামিন এ-র অভাবে ভোগা ব্যক্তিরা অত্যন্ত ঝুঁকিপ্রবণ। শিশুদের নিয়মিত হামের টিকাদান এবং গণটিকাদান আভিযান চালনা বৈশ্বিক পর্যায়ে হামের সংক্রমণ ও হামজনিত মৃত্যু হ্রাসের প্রধানতম উপায়। হাম টিকার মাধ্যমে সম্পূর্ণ প্রতিরোধযোগ্য (৯৭% কার্যকর)। ১৯৬৩ সাল থেকে প্রায় ৬০ বছরেরও বেশি সময় ধরে হামের টিকা দেওয়া হচ্ছে, যা দুই মাত্রায় (ডোজে) দিলে অনাক্রম্যতা অর্জিত হয়। টিকাটি নিরাপদ, কার্যকর ও সস্তা (মাত্র এক মার্কিন ডলার দাম)। টিকাপ্রদত্ত অনাক্রম্যতা বহু বছর ধরে বজায় থাকলেও সারা জীবন ধরে না-ও থাকতে পারে। ৫ বছরের কমবয়সী শিশুরাই হামে সবচেয়ে বেশি আক্রান্ত হয় বলে এক বছর থেকে ১৮ মাস বয়সী শিশুদের হামের টিকার প্রথম মাত্রাটি দেওয়া হয়। এরপর ৪ থেকে ৬ বছর বয়সে দ্বিতীয় মাত্রা বা ডোজটি দিতে হয়। এক বছরের কম বয়সের শিশুদের টিকা দেওয়া হয় না; তারা ইতিমধ্যেই হাম রোগ হওয়া ও অনাক্রম্যতা অর্জনকারী মায়ের গর্ভে থাকার সময় পরোক্ষভাবে বা জন্মের পরে মায়ের বুকের দুধ পান করে অনাক্রম্যতা (প্রতিরক্ষিকা বা অ্যান্টিবডি) অর্জন করে, তবে বুকের দুধ খাওয়া বন্ধ করলে আড়াই মাসেই অনাক্রম্যতা চলে যায়। তবে যেসব মায়ের জীবনে কখনও হাম হয়নি, কিন্তু হামের টিকা গ্রহণ করা আছে, তারা তাদের ভ্রূণে প্রতিরক্ষিকা প্রদান করে না, ফলে ঐসব শিশু জন্ম থেকেই হামের বিরুদ্ধে আক্রান্তপ্রবণ হতে পারে। ১৯৫৬ সালের পরে জন্ম নেওয়া সমস্ত প্রাপ্তবয়স্ক ব্যক্তি যাদের কোনও দিন হাম হয়নি বা শৈশবে টিকা নেয়নি, তাদেরও অন্তত একটি মাত্রায় হামের টিকা নেওয়া আবশ্যক। তবে গর্ভবতী নারী, এইডস, যক্ষ্মা বা কর্কটরোগে (ক্যান্সার) আক্রান্ত ব্যক্তি, অণুচক্রিকা-স্বল্পতায় ভোগা ব্যক্তি, সম্প্রতি রক্ত বা রক্তরস (প্লাজমা) দান করা ব্যক্তি, অনাক্রম্যতন্ত্রের উপর প্রভাব পড়ে এমন ঔষধ গ্রহণকারী ব্যক্তি, সম্প্রতি অন্য কোনও টিকা গ্রহণকারী ব্যক্তি কিংবা হামের টিকার কোনও উপাদানের প্রতি জীবনঘাতী অতিপ্রতিক্রিয়া (অ্যালার্জি) প্রদর্শনকারী ব্যক্তিদের জন্য হামের টিকা নেওয়া নিষেধ। বর্তমানে শিশুদেরকে সাধারণত হামের টিকা আলাদা করে দেওয়া হয় না, বরং এমএমআর টিকা (হাম, গালফোলা রোগ বা মাম্পস ও জার্মান হাম বা রুবেলার টিকা) কিংবা এমএমআরভি টিকার (হাম, মাম্পস, রুবেলা ও জলবসন্ত বা ভ্যারিসেলার টিকা) অংশ হিসেবে প্রদান করা হয়।
উন্নত দেশগুলির মধ্যে মার্কিন যুক্তরাষ্ট্রে ১৯৮৫ থেকে ১৯৯২ সাল পর্যন্ত হামের রোগীদের মাত্র ০.২%-এর মৃত্যু ঘটে, কিন্তু অপুষ্টিতে ভোগা ব্যক্তিদের ক্ষেত্রে মৃত্যুহার ১০% পর্যন্ত উঠতে পারে। বেশিরভাগ হামজনিত মৃত্যুই অনূর্ধ্ব ৫ বছর বয়সী শিশুদের মধ্যে ঘটে থাকে। ইদানিং ভ্রমণের কারণে ও টিকা নিতে অনীহার কারণে বিভিন্ন দেশে হামের বিরুদ্ধে অনাক্রম্যতা হ্রাস পাচ্ছে ও হামের ঝুঁকিতে থাকা ব্যক্তির সংখ্যা বৃদ্ধি পাচ্ছে।  এছাড়া হামের টিকাটি গরম আবহাওয়ায় কার্যকারিতা হারায়, তাই বিদ্যুৎচালিত হিমায়কের উপরে নির্ভরশীল শীতল সরবরাহ শৃঙ্খলে কোনও ব্যাঘাত ঘটলে এটিকে সমস্ত শিশুর কাছে পৌঁছে দেওয়া সম্ভব হয় না। দারিদ্র্য বা যুদ্ধবিগ্রহের কারণে হিমায়ক ও বিদ্যুৎ সরবরাহের অভাবে ভোগা দেশ বা অঞ্চলে এই সমস্যাটি প্রকট। তাই আরও কার্যকরী ও তাপসহ টিকা উদ্ভাবনের প্রচেষ্টা অব্যাহত আছে। এখনও বহু উন্নয়নশীল দেশে হাম বিরাজ করছে। বিশেষ করে আফ্রিকা ও এশিয়া মহাদেশের কিছু অঞ্চলে এর প্রাদুর্ভাব বেশি। হামজনিত মৃত্যুর ৯৫%-ই নিম্ন মাথাপিছু আয় ও দুর্বল স্বাস্থ্য অবকাঠামোবিশিষ্ট দেশগুলিতে ঘটে থাকে। যেসমস্ত দেশ প্রাকৃতিক দুর্যোগ বা যুদ্ধবিগ্রহের শিকার, সেগুলিতে হামের প্রাদুর্ভাব মারাত্মক আকার ধারণ করতে পারে। স্বাস্থ্য অবকাঠামো ও স্বাস্থ্যসেবার ক্ষতির ফলে নিয়মিত টিকাদান কর্মসূচি ব্যাহত হতে পারে এবং আবাসিক ত্রাণ বা উদ্বাস্তু শিবিরগুলিতে ভিড়ের কারণে সংক্রমণের ঝুঁকি বহুগুণ বেড়ে যেতে পারে।
হামের সংক্রমণ রোধ করা খুবই জরুরি। হামের বিরুদ্ধে সম্প্রদায়ব্যাপী বা যূথ অনাক্রম্যতা (Herd immunity হার্ড ইমিউনিটি) অর্জন করতে হলে সময়মত কমপক্ষে কোনও জনসমষ্টির ৯৫-৯৬% ব্যক্তির দুই মাত্রায় (ডোজ) টিকা দেওয়া থাকতে হবে। ২০১০-এর দশকে এসে বিশ্ব পর্যায়ে হামের টিকার প্রথম মাত্রাটি গড়ে প্রায় ৮৫% শিশুকে দেয়া সম্ভব হয়েছে, এবং দ্বিতীয় মাত্রাটির সংখ্যা বাড়লেও ২০১০-এর দশকের শেষে এসে মাত্র ৭১% শিশুকে দ্বিতীয় মাত্রার টিকাদানের আওতায় আনা সম্ভব হয়েছে। ফলে এখনও বিশ্বে হামের কারণে বহু শিশু টিকার অভাবে মারা যাচ্ছে। ২০১৯ সালে টিকার আবশ্যকীয় ব্যাপ্তির অনুপস্থিতির কারণে সব মিলিয়ে ২ লক্ষেরও বেশি ব্যক্তি হামের কারণে মারা যায়, যাদের সিংহভাগই ছিল শিশু। ২০১০-এর দশকে এসে গণতান্ত্রিক কঙ্গো প্রজাতন্ত্র, মাদাগাস্কার, মধ্য আফ্রিকান প্রজাতন্ত্র, জর্জিয়া, কাজাখস্তান, উত্তর ম্যাসিডোনিয়া, সামোয়া, টোঙ্গা ও ইউক্রেনে হামের ব্যাপক প্রাদুর্ভাব ঘটে।
শিশু ও প্রাপ্তবয়স্কদের হাম
শিশুদের মতো বড়দেরও হাম হতে পারে। তাই এখন হামের প্রতিষেধক হিসেবে বড়দের জন্যও আছে ‘এমএমআর’ টিকা। এ টিকা দেওয়া না থাকলে হাম হওয়ার আশঙ্কা থাকতে পারে। তবে, সাধারণত একবার হাম হলে দ্বিতীয়বার আর এ রোগ হওয়ার আশঙ্কা থাকে না। তবে সবাইকেই সতর্ক থাকতে হবে, কেননা হাম ছোঁয়াচে।
হামের লক্ষণ
হাম হলে প্রথমে জ্বর হয় ও শরীর ম্যাজ ম্যাজ করে বা হালকা ব্যথা লাগে। প্রথম এক-দুই দিন অনেক তীব্র জ্বরও হতে পারে। চোখ-মুখ ফুলে উঠতে পারে। চোখ লাল হয়ে যেতে পারে, চোখ দিয়ে পানি পড়তে পারে। নাক দিয়ে জল পড়তে পারে এবং হাঁচিও হতে পারে। শরীরে ব়্যাশ বা ছোট ছোট লালচে গুটি/ফুসকুড়ি দেখা দেয় এবং দ্রুতই তা সারা শরীরে ছড়িয়ে পড়তে পারে। এ সময় বিশেষত শিশুরা কিছুই খেতে চায় না এবং ভীষণ দুর্বল হয়ে পড়ে।
হাম হলে করণীয়
হাম হলে অবশ্যই চিকিৎসকের কাছে যেতে হবে। চিকিৎসক রোগীকে ভালোভাবে দেখার পর শনাক্ত করতে পারবেন আসলেই হাম হয়েছে কিনা। সাধারণত তিন দিনের চিকিৎসাতেই এই রোগের জ্বর ভালো হয় এবং সাত দিনের মধ্যেই হামে আক্রান্ত রোগী পুরোপুরি সুস্থ হয়ে ওঠে। হামে আক্রান্ত রোগীকে নিয়মিত গোসল করাতে হবে। আর একটু পর পর ভেজা তোয়ালে/গামছা বা নরম কাপড় দিয়ে শরীর মুছিয়ে দিতে হবে। রোগীর বেশি জ্বর হলে বমিও হতে পারে। তবে এতে চিন্তিত হওয়ার কারণ নেই। এ ক্ষেত্রে ওষুধ খেতে হবে। তবে কোনো ভাবেই চিকিৎসকের পরামর্শ ছাড়া রোগীকে ওষুধ খাওয়ানো যাবে না।
বিশ্রাম ও পানি
হাম হলে রোগীকে পুরোপুরি বিশ্রামে থাকতে হয়। এ সময় বাসা থেকে বের না হওয়াই ভালো। অবশ্যই প্রচুর পরিমাণে পানি পান করতে হবে। আর স্বাভাবিক খাবারদাবারের পাশাপাশি রোগীকে বেশি বেশি তরল খাবারও দিতে হবে।
ঐতিহাসিক কাহিনি
ঐতিহাসিক কাহিনি একটি সাহিত্যবর্গ যেটাতে গল্পের ঘটনাগুলো ঘটে অতীতের কোনো স্থানে। ঐতিহাসিক কাহিনি শব্দবন্ধটি দ্ব্যর্থবোধক হতে পারে, কারণ প্রায়ই ঐতিহাসিক উপন্যাস বোঝাতে এটি প্রয়োগ করা হয়। প্রকৃতপক্ষে অন্যান্য বর্ণনাধর্মী মাধ্যম, যেমন পারফর্মিং আর্টস এবং দৃশ্যশিল্প- থিয়েটার, অপেরা, সিনেমা, টেলিভিশন, কমিকস ও গ্রাফিক নভেল সবকিছুর ক্ষেত্রেই শব্দবন্ধটি ব্যবহার করা যায়।
ঐতিহাসিক কাহিনির একটি অপরিহার্য উপাদান হলো এটি অতীতে সংঘটিত হবে এবং সেকালের রীতিনীতি ও সংস্কৃতির খুঁটিনাটি ফুটিয়ে তুলবে। লেখকেরা মাঝেমধ্যে উল্লেখযোগ্য ঐতিহাসিক ব্যক্তিত্বদেরকে গল্পে হাজির করেন, এতে পাঠক ধারণা করে নিতে পারে যে তারা কীভাবে যুগের সাথে মানিয়ে চলতেন। কিছু উপবর্গ, যেমন বিকল্প ইতিহাস বা ঐতিহাসিক ফ্যান্টাসিতে উপন্যাসের মধ্যে কল্পসাহিত্য বা অনৈতিহাসিক উপাদান মেশানো হয়।
ঐতিহাসিক কল্পকাহিনি কখনো কখনো পাঠকদের কাছে বস্তুনিষ্ঠতার অভাবে ও ইতিহাসগত ভুলের কারণে অভিযুক্ত হয়। কল্পকাহিনি এবং ঐতিহাসিকতার মধ্যে এই টানাপোড়নে পাঠক ও জনপ্রিয় সমালোচকরা বহু মন্তব্য করলেও পণ্ডিত সাহিত্য সমালোচকগণ এসব এড়িয়ে বর্গটিকে এর অন্যান্য থিমেটিক ও সাহিত্যিক আলোকে বিচার করে থাকেন।
পশ্চিমা সাহিত্য বর্গের সমসাময়িক এই ধারাটির ভিত্তি স্থাপন করেন ১৯ শতকে ইংরেজ স্যার ওয়াল্টার স্কট, ফরাসী অনরে দ্য বালজাক, মার্কিন জেমস ফেনিমোর কুপার এবং পরবর্তীতে রুশ লিও তলস্তয়। অবশ্য অনেক আগে থেকেই পাশ্চাত্যে গ্রীক ও রোমান সাহিত্যের উত্তরাধিকার সূত্রে এবং প্রাচ্যে লোককথা, মহাকাব্য বা নাটকের মধ্য দিয়ে "ইতিহাস" এবং "কল্পকাহিনি" মেশানোর একটি প্রচলন ছিল। ২০ শতকে এসে তাতে নতুনত্ব যোগ হয়।
সংজ্ঞা
ঐতিহাসিক উপন্যাস বলতে আসলে কী বোঝায় তা নিয়ে বহু সংজ্ঞা আছে। একদিকে দ্য হিস্টরিক্যাল নভেল সোসাইটি এই বর্গটিকে বলেছে "কোনো ঘটনা ঘটার অন্তত পঞ্চাশ বছর পরে তা নিয়ে লেখা" কাহিনি", অন্যদিকে সমালোচক সারা জনসন এধরনের উপন্যাসকে বলেছেন "গত ২০ শতকের মধ্যভাগের পূর্বে সংস্থাপিত কাহিনি […] যেটাতে লেখক ব্যক্তিগত অভিজ্ঞতার বদলে গবেষণা করে লেখেন।" আবার লিন্ডা অ্যাডামসন তার গ্রন্থপঞ্জী-সহায়ক বই ওয়ার্ল্ড হিস্টরিকাল ফিকশন-এর ভূমিকায় বলেছেন যে,ঐতিহাসিক উপন্যাসের "সাধারণ গৃহীত" সংজ্ঞা হলো: একটি উপন্যাস "যা লেখা হয়েছে এর অন্তত ২৫ বছর আগের সময়কাল নিয়ে"। তিনি আরো বলেন যে, কিছু লোক পুরনো দিনে লেখা উপন্যাগুলোকে ঐতিহাসিক উপন্যাস হিসেবে পড়ে, যে ধরনের লিখেছেন জেন অস্টেন (১৭৭৫-১৮১৭)
আইন অমান্য
আইন অমান্য হচ্ছে কোনো সরকার বা দখলদারি বৈদেশিক শক্তি কর্তৃক প্রযুক্ত নির্দিষ্ট আইন বা আদেশকে সক্রিয়ভাবে প্রত্যাখ্যান করা বা মেনে না নেওয়া বা না চলাকে বুুুুঝায়। আইন অমান্য একধরনের আচার বা প্রতীকী ব্যবস্থা যাতে পুরো রাষ্ট্রীয় আইন কাঠামোর পরিবর্তে শুধু কতকগুলো নির্দিষ্ট আইনকে অমান্য করা হয়। undefined undefined আইন অমান্যকে প্রায়শই অহিংস প্রতিরোধ ব্যবস্থা হিসেবে আখ্যায়িত করা হয়।
প্রাথমিক পর্যালোচনা
ইতিহাস পর্যালোচনা করে দেখা যায় যে, মিশরীয়রা সর্বপ্রথম আইন অমান্য প্রথা চালু ও বাস্তবায়ন করে দখলদারি ব্রিটিশ ঔপনিবেশিক শক্তির বিরুদ্ধে ১৯১৯ সালে। undefined আইন অমান্য হচ্ছে অনৈতিক আইন ও শাসনের বিরুদ্ধে জনগণের এক স্বতঃস্ফূর্ত বিদ্রোহী আচরণ। এই ব্যবস্থাটি ভারতের অহিংস প্রতিরোধ আন্দোলন (মহাত্মা গান্ধির ভারত স্বাধীনতা আন্দোলন), চেকোস্লোভাকিয়ার ভেলভেট রিভোল্যুশন এবং পূর্ব জার্মানীর জনগণের কমিউনিস্ট সরকার বিরোধী আন্দোলনে ব্যবহৃত হয়েছিল।undefined
দক্ষিণ আফ্রিকার বর্ণবাদ বিরোধী আন্দোলন, আমেরিকার মানবাধিকার আন্দোলন, ২০০৩ সালে জর্জিয়ার গোলাপ বিপ্লব এবং ২০০৪ সালে ইউক্রেনের অরেঞ্জ বিপ্লবে আইন অমান্য ব্যবস্থা প্রয়োগ করা হয়েছিল। undefined এছাড়াও বিশ্বের বিভিন্ন আন্দোলন সংগ্রামে আইন অমান্য প্রথা পালন করা হয়।
আইন অমান্য-র অন্যতম প্রাচীন চিত্রায়ন ঘটেছিল সফোক্লিস এর নাটক এন্টিগোনে, যেখানে থেবস এর সাবেক রাজা ওডিপাস এর মেয়ে এন্টিগোন অভিযোগ করেন যে, থেবস এর বর্তমান রাজা ক্রেওন তার মৃতভাই পলিনিস এর যথাযথ সৎকারে বাঁধা প্রদান করছে। এন্টিগোন একটি জ্বালাময়ী বক্তৃতায় বলেন যে, তাকে অবশ্যই তার নীতিবোধের ওপর ভিত্তি করে ভাইয়ের সৎকার করতে হবে, এক্ষেত্রে প্রচলিত নিয়ম প্রযোজ্য হবে না। তিনি আরো বলেন যে, তিনি মোটেও ক্রেওনের ভয়ে ভীত নন বরং তিনি ভয় করছেন নিজের বিবেকের দংশঙ্কে কারণ তিনি যদি নীতিভ্রষ্ট হয়ে ভাইয়ের সৎকার করেন তাহলে নিজেকে নিজে ক্ষমা করতে পারবেন না।undefined
উইলফ্রেড ওয়েন
উইলফ্রেড এডয়ার্ড স্যাল্টার ওয়েন ওয়েলশ জাতিচুক্ত ব্রিটিশ কবি। তিনি যুদ্ধের বিরোধিতার জন্য বিখ্যাত। তিনি প্রথম প্রথম বিশ্বযুদ্ধ কালীন কবি। তিনি সমকামী ছিলেন বলে মনে করা হয়।
জীবনী
উইলফ্রেড ওয়েনের জন্ম ১৮ই মার্চ ১৮৯৩ তারিখে ইংল্যান্ডে র শ্রপ্সায়ারে। তিনি ১৯১১ সালের মে মাসে স্কুলজীবন শেষ করেন। ২১শে অক্টোবর ১৯১৫ তিনি সেনাবাহিনীতে যোগ দেন। ৪ জুন ১৯১৬ তিনি দ্বিতীয় লেফট্যান্যান্ট হন। তিনি ১৯১৮ সালে প্রথম বিশ্বযুদ্ধ শেষ হওয়ার এক সপ্তাহ আগে স্যাম্ব্র এর যুদ্ধে ফ্রান্সে মারা যান।
সাহিত্যকর্ম
উইলফ্রেড ওয়েন প্রথম বিশ্বযুদ্ধকালীন কবি। তিনি খন্দক ও বিষবাষ্প যুদ্ধপদ্ধতির ভয়াবহতার বর্ণণা দিয়েছেন। তিনি সিগফ্রেড স্যাসুন কর্তৃক প্রভাবিত হয়েছিলেন। তাঁর উল্লেখযোগ্য সাহিত্যকর্ম হল "Dulce et Decorum Est", "Insensibility", "Anthem for Doomed Youth", "Futility" এবং "Strange Meeting"
গাঙ্গোর (চলচ্চিত্র)
গাঙ্গোর ইতালীয় পরিচালক ইটালো স্পিনেলি পরিচালিত ২০১০ খ্রিষ্টাব্দে মুক্তিপ্রাপ্ত একটি বহুভাষী, স্বাধীন চলচ্চিত্র। ইতালীয় এই চলচ্চিত্রটি মহাশ্বেতা দেবীর চোলি কে পিছে নামক একটি ছোটগল্পটি অবলম্বনে নির্মিত। ভারতের পুরুলিয়া জেলার বিভিন্ন এলাকাজুড়ে এই চলচ্চিত্রটি বাংলা, সাঁওতালি ও ইংরেজি ভাষায় দৃশ্যগ্রহণ করা হয়। পরে এটির ইতালীয় ভাষায় ভাষান্তর করা হয়। ৫ম রোম আন্তর্জাতিক চলচ্চিত্র উৎসব-এ চলচ্চিত্রটি প্রদর্শিত হলে, দর্শকবৃন্দ দাঁড়িয়ে চলচ্চিত্রটির কলাকুশলীদের অভ্যর্থনা জানান।
এই চলচ্চিত্রটি "নিউ জার্সি দক্ষিণ এশীয় স্বাধীন চলচ্চিত্র উৎসব"-এ শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেতা এবং শ্রেষ্ঠ অভিনেতার পুরস্কার জিতেছে। ২০১১ সালে চলচ্চিত্রটি ১০ম থার্ড আই এশীয় চলচ্চিত্র উৎসব-এ নেটপ্যাক জুরি পুরস্কার জয় করে। ১৩তম সিনেম্যানিলা আন্তর্জাতিক চলচ্চিত্র উৎসবে- এটি ফিলিপিনো পরিচালক লিনো ব্রোকার পর সবচাইতে বেশি পুরস্কার জয় করে।
কাহিনি
উপেন একজন অভিজ্ঞ চিত্র-সাংবাদিক, সে পশ্চিমবঙ্গের পুরুলিয়ার একটি অনুন্নত অঞ্চলে আসে সেখানকার দরিদ্র নারীদের উপর সহিংসতা সম্পর্কে প্রতিবেদন লিখতে। গাঙ্গোর তার সন্তানকে দুধপান করাচ্ছিল এমন সময় উপেন সেখানে এসে পড়ে। উপেন তার প্রতিবেদনে ব্যবহার করার জন্য গাঙ্গোরের সেই দৃশ্য ক্যামেরাবন্দি করে। ছবিটির কথা গ্রামবাসী জানতে পারলে তারা গাঙ্গোরকে গ্রাম থেকে বের করে দেয়। পুলিশ তাকে জোরপূর্বক থানায় নিয়ে যায় ও সেখানে তার গণধর্ষণ লরা হয়। এদিকে, উপেন তার মূঢ়তা উপলব্ধি করে এবং তীব্র নিপীড়িত সহিংসতার মধ্য দিয়ে প্রসূত তার খোঁজে পুরুলিয়া ফিরে যায়। কিন্তু গাঙ্গোর সেখানে ছিল না। উপেন, গাঙ্গোরের সন্ধানে আরও জোর দে, একদিন সে তাকে খুঁজে পায়; কিন্তু ততদিনে গাঙ্গোর একজন পতিতায় পরিণত হয়েছে। গাঙ্গোর  এবার নিজে তার ব্লাউজটি খুলে নিয়ে উপেনকে ছবি তুলতে অনুরোধ করে, জানায় যে, পুলিশ ধর্ষণের সময় তার শরীরকে কীভাবে জন্তুর মত উপভোগ করেছিল। Upin runs away from her falling on the railway track and comes under the wheels of train. ঘটনাটি গণমাধ্যমের মনোযোগে আসে; এবং গাঙ্গোরের মামলাটি আদালত পর্যন্ত পৌঁছয়। এই মামলার শুনানির দিন, সমাজকর্মী মেধার নেতৃত্বাধীন আদিবাসী নারীদের একটি দল পুলিশের নির্মমতার বিরুদ্ধে আদালত প্রাঙ্গনে তারা তাদের ব্লাউজ খুলে প্রতিবাদ জানায়।
মুহাম্মদ মহসিন
হাজী মুহাম্মদ মহসিন (৩ জানুয়ারি ১৭৩২ – ২৯ নভেম্বর ১৮১২) ছিলেন ঊনবিংশ শতাব্দীর বাংলার একজন প্রখ্যাত মুসলিম জনহিতৈষী, ধার্মিক, উদার ও জ্ঞানী ব্যক্তি, যিনি তাঁর নিজের দানশীলতার মহৎ গুণাবলীর জন্য দানবীর খেতাব পেয়েছিলেন। যদিও তিনি উত্তরাধিকার সূত্রে বিপুল পরিমাণ সম্পত্তির উত্তরাধিকারী হয়েছিলেন, যার ফলস্বরূপ তিনি সেসময়ে বিপুল সম্পত্তি আয় করতে সক্ষম হয়েছিলেন। এই বিপুল সম্পত্তির মালিকানা হয়েও তিনি কেবল একটি খুব সহজ ও অযৌক্তিক জীবনযাপন করেননি, বরং তিনি যথাযথ শিক্ষা, চিকিৎসা সেবা এবং দরিদ্র মানুষের দুর্দশা ও দারিদ্র্য দূরীকরণের জন্য তার সম্পত্তির বিশাল আত্মত্যাগ করেছিলেন।
মহসীনের সম্পদ পশ্চিমবঙ্গ এবং বর্তমান বাংলাদেশের অসংখ্য মানুষের মধ্যে ঐতিহ্যগত ও আধুনিক শিক্ষা অর্জনের সুযোগ ছড়িয়ে দিয়েছে। হুগলি, ঢাকা, চট্টগ্রাম, খুলনা এবং রাজশাহীতে প্রতিষ্ঠিত কিছু স্কুল, মাদ্রাসা এবং কলেজে তার অনুদানের অর্থ দিয়ে এখনও অনেক বিষয়ে স্নাতকোত্তর স্তরের কাঠামো প্রদান করে এবং উৎকর্ষ কেন্দ্র হিসাবে বিবেচিত হয়।
জীবনী
thumb|right|হাজি মুহাম্মদ মহসিনের প্রতিষ্ঠিত [[হুগলি ইমামবাড়া, হুগলি, পশ্চিমবঙ্গ।]]
প্রাথমিক জীবন
মুহাম্মদ মহসিন ১৭৩০ মতান্তরে ১৭৩২ সালে হুগলির এক সম্ভ্রান্ত ধনী মুসলিম পরিবারে জন্মগ্রহণ করেন। তার বাবা হাজি ফয়জুল্লাহ ও মা জয়নাব খানম। ঐতিহাসিক তথ্য থেকে জানা যায়, তাঁর পূর্বপুরুষরা পারস্য বা ইরান থেকে বাংলায় এসেছিলেন। আলিয়া বিশ্ববিদ্যালয়ের অধ্যাপক আমজাদ হোসেন আরও ব্যাখ্যা করে বলেন, সতেরো শতকের মাঝামাঝি সময়ে মহসিনের পিতামহ আগা ফজলুল্লাহ তার তরুণ পুত্র ফয়জুল্লাহকে নিয়ে ইরান থেকে বাণিজ্য করতে এসে মুর্শিদাবাদে বসবাস করতে শুরু করেন। মহসিনের পিতা ফয়জুল্লাহ ছিলেন একজন ধনী জায়গীরদার। জয়নব ছিলেন ফয়জুল্লাহর দ্বিতীয় স্ত্রী। জয়নবের পূর্বেও বিয়ে হয়েছিল। মন্নুজান খানম নামে তার সাবেক স্বামী আগা মোতাহারের একটি মেয়েও ছিল। আগা মোতাহারও বিপুল সম্পদের মালিক ছিলেন। হুগলি, যশোর, মুর্শিদাবাদ ও নদীয়ায় তার জায়গির ছিল। আগা মোতাহারের সম্পত্তি তার মেয়ে মন্নুজান উত্তরাধিকার সূত্রে অর্জন করেছিলেন। মহসিন তার সৎ বোন মন্নুজান খানমের থেকে আট বছরের ছোট ছিলেন। সৎ হলেও প্রথম থেকেই তিনি অনুগতভাবে তাঁর প্রতি বড় বোনের দ্বায়িত্ব পালন করেছিলেন এবং তাঁর প্রথম বছরগুলিকে কোমল ভক্তির সাথে পর্যবেক্ষণ করেছিলেন। হাজী ফয়জুল্লাহর পরিবারে একত্রে বেড়ে ওঠা নবজাতক দুই শিশু তারা নিজেদের অবিচ্ছেদ্য সক্ষম সঙ্গী ছিল এবং শৈশব দিনের প্রথম স্মৃতি হিসেবে তাদের মধ্যে যে দৃঢ় ও গভীর স্নেহ সর্বদা বিদ্যমান ছিল। মন্নুজান তার উপর যে ভালো প্রভাব ফেলেছিলেন তা পরবর্তী জীবনে তার ছাপ রেখে যায় এবং মহম্মদ মহসিনও তার ঋণের কথা ভুলে যাননি।
শিক্ষাজীবন
সেকালের স্বাভাবিক মুহম্মদীয় রীতি অনুসরণ করে, মহম্মদ মহসিন প্রথম দিকে আরবি ও ফারসি ভাষায় তার পড়াশোনার বিচার শুরু করেছিলেন। সেবিষয়ে আবার তিনি তার বোনের নির্দেশনার সুবিধা পেয়েছিলেন, সুতরাং তিনি ইতিমধ্যেই সেই অধ্যয়নে যথেষ্ট দক্ষতা অর্জন করেছিলেন যখন তিনি শিশু ছিলেন, এবং পরবর্তীতে যখন তার বয়স একটু বেশি হয়েছিল তখন এক গৃহশিক্ষকের তত্ত্বাবধানে মহসিন ও তার আট বছরের বড় সৎ বোন মন্নুজানের সাথে শিক্ষার্জন করেছিলেন। তখন তিনি এইভাবেই তার পড়াশোনা চালিয়ে যান। তাদের সহপাঠী আগা শিরাজি নামে গৃহশিক্ষক ছিলেন একজন ফার্সি অভিজ্ঞ ও জ্ঞানী ভদ্রলোক, যার কাছ থেকে মহসিন প্রচুর জ্ঞান অর্জন করেছিলেন, শিরাজে নিজের বাড়ি ছেড়ে শেষ পর্যন্ত হুগলিতে বসতি স্থাপনের আগে বহু দেশে ভ্রমণ করেছিলেন। পাঠ শেষ হলে, তিনি তার ছাত্রদের সাথে তার দুঃসাহসিক কাজ এবং বিদেশী ভূখণ্ডের বিস্ময়কর গল্পগুলি সম্পর্কে বলতেন না বরং তার ভ্রমণের অভিজ্ঞতা ও সেই সম্পর্কিত ঘটনা সম্পর্কে দৃষ্টিপাত করতেন এবং পরবর্তীতে এইভাবে প্রথম দিকে মহম্মদ মহসিন ভ্রমণের সেই আকাঙ্ক্ষায় অনুপ্রাণিত হয়েছিলেন যা বছরের পর বছরগুলিতে তিনি সে বিষয়ে সন্তুষ্ট হওয়ার মতো সুযোগ করে দিয়েছিল। অবশেষে, তার শিক্ষা সমাপ্ত করার জন্য, মহম্মদ মশিনকে মুর্শিদাবাদে পাঠানো হয়েছিল, সেখানে সেই সময়ের অন্যতম বিখ্যাত মুক্তাব তাকে কোরান এবং ইসলামী শিক্ষা শিখিয়ে ছিলেন, যা তাকে শৈশবকালে আগা শিরাজীর দ্বারা খুব ভালভাবে প্রতিষ্ঠিত হয়েছিল। এইভাবে পরবর্তীতে উচ্চ শিক্ষার জন্য রাজধানী মুর্শিদাবাদে তার শিক্ষা শেষ করেন। শিক্ষাজীবন শেষে ১৭৬৭ সালে বোন মন্নুজানের বিয়ে হলে তিনি বিভিন্ন দেশ ভ্রমণের সফরে বেরিয়ে পড়েন। সফরকালে তিনি হজ পালন করেন। তিনি মক্কা, মদিনা, কুফা, কারবালাসহ ইরান, ইরাক, আরব, তুরস্ক এমন নানা স্থান সফর করেছেন। সফর শেষে দীর্ঘ ২৭ বছর পর তিনি দেশে ফিরে আসেন। দেশে ফেরার পর তিনি তার বিধবা বোনের সম্পদ দেখাশোনা শুরু করেন। মন্নুজানের স্বামী মির্জা সালাহউদ্দিন ছিলেন হুগলির নায়েব ফৌজদার।
শেষজীবন
হাজী মুহাম্মদ মহসিন ১৮১২ সালে হুগলিতে মৃত্যুবরণ করেন। তাকে হুগলি ইমামবাড়ায় দাফন করা হয়।
স্মরণ ও অবদান
দানশীলতার কারণে তিনি কিংবদন্তীতে পরিণত হন এবং বর্তমানেও দানের ক্ষেত্রে তুলনা অর্থে তার দৃষ্টান্ত ব্যবহার হয়ে থাকে। হুগলি মহসীন কলেজ এবং হুগলি মাদ্রাসা প্রতিষ্ঠার সময় মহসিনের ওয়াকফকৃত অর্থ ব্যবহৃত হয় এবং তার পৃষ্ঠপোষকতায় গড়ে ওঠে দৌলতপুর মুহসিন মাধ্যমিক বিদ্যালয়। ঢাকা বিশ্ববিদ্যালয়ের হাজী মুহম্মদ মুহসীন হল ও ঢাকায় অবস্থিত বাংলাদেশ নৌবাহিনীর বিএনএস হাজী মহসিন-এর নাম তার স্মরণে রাখা হয়েছে। মহসিন ফান্ডের আর্থিক সহায়তায় ১৮৭৪ সালে ঢাকায় ঢাকা মোহসীনিয়া মাদ্রাসা (বর্তমানে ইসলামিয়া সরকারি উচ্চ বিদ্যালয়, ঢাকা ও কবি নজরুল সরকারি কলেজ), চট্টগ্রামে চট্টগ্রাম সরকারি মাদ্রাসা (বর্তমানে হাজী মুহাম্মদ মহসিন সরকারি উচ্চ বিদ্যালয়, চট্টগ্রাম ও সরকারি হাজী মুহাম্মদ মহসিন কলেজ) এবং রাজশাহীতে রাজশাহী মাদ্রাসা (বর্তমানে হাজী মুহম্মদ মুহসীন সরকারি উচ্চ বিদ্যালয়, রাজশাহী) প্রতিষ্ঠিত হয়। এছাড়াও মহসিন ফান্ডের অর্থে অসংখ্য দরিদ্র শিক্ষার্থীদের পড়াশোনার ব্যবস্থা করা হয়।
চতুরঙ্গপত্তনম
চতুরঙ্গপত্তনম বা সাদ্রাজ দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পুর অঞ্চল। করমণ্ডল উপকূল বরাবর এটি চেন্নাই শহর থেকে ৭০ কিলোমিটার দক্ষিণে অবস্থিত৷ কালবক্কম ও পুদুপত্তনম শহরদুটি এর অতিনিকটে অবস্থিত৷
ইতিহাস ও নামকরণ
সাদরাস থেকে প্রাপ্ত সবচেয়ে পুরাতন শিলালেখটি ১৩৫৯ খ্রিস্টাব্দের সময়কালীন৷ লেখ অনুযায়ী তৎকালীন শম্ভুবরায় বংশের পরাক্রমশালী সেনাধ্যক্ষের নামানুসারে এই স্থানের নাম ছিলো রাজনারায়ণপত্তনম৷ এই স্থানে অবস্থিত একটি বিষ্ণু মন্দিরের কারণে পরবর্তীকালে এই স্থানটির নাম হয় চতুরবাসকনপত্তনম৷ এই নাম থেকেই পরবর্তীকালে চতুরঙ্গপত্তনম নাম এবং সংক্ষেপে চতুরাই নামটি এসেছে৷ পরে ওলন্দাজ উপনিবেশের সময় তারা নামের বিকৃতি ঘটিয়ে সাদরাস নাম দেয়৷
ওলন্দাজ দুর্গ
বর্তমান চতুরঙ্গপত্তনম খ্রিস্টীয় সপ্তদশ শতাব্দীর সময়কালীন ওলন্দাজ করমণ্ডলের অংশ ছিল৷ এটি পূর্বে অতিসূক্ষ্ম মসলিন কাপড়, মুক্তা ও ভোজ্য তেল বিপণনের কেন্দ্র ছিল৷ ওলন্দাজদের অর্থনৈতিক লাভের জন্য তারা নির্মাণ করেন চমৎকার সাদরাস দুর্গ৷ দুর্গে বিস্তীর্ণ প্রাঙ্গণ, বড় শস্যগোলা, হাতিতে চড়ার জন্য স্থায়ী বন্দোবস্ত এখনো রয়েছে৷ ১৮১৮ খ্রিস্টাব্দে ব্রিটিশ বাহিনী আক্রমণ করলে এই দুর্গ বেশ ক্ষয়প্রাপ্ত হয়৷ ওলন্দাজরা পরাজিত হলে এখানে ব্রিটিশ ইস্ট ইন্ডিয়া কোম্পানির কর্তৃত্ব প্রতিষ্ঠিত হয়৷ আসন্ন ধ্বংসপ্রবণা প্রতিরোধ করতে বর্তমানে এই দুর্গটির রক্ষণাবেক্ষণের দায়িত্বে রয়েছে ভারতীয় পুরাতত্ত্ব সর্বেক্ষণ বিভাগ৷ পুরাতাত্ত্বিক গবেষণার বিভিন্ন দিক উন্মোচনে ২০০৩ খ্রিস্টাব্দে দূর্গটির বৃহত্তর সংস্কার করা হয়৷ ব্রিটিশ কোম্পানি ও ওলন্দাজদের মধ্যে প্রথম যুদ্ধটি এখানেই হয়েছিল, যা সাদরাসের যুদ্ধ নামে পরিচিত৷ দুর্গে রয়েছে একটি গোরস্থান এবং ১৬২০থেকে ১৭৬৯ খ্রিস্টাব্দের মধ্যে দাফন করা বহু সুসজ্জিত কবর৷
অবস্থান
অতিসম্প্রতি মাদ্রাজ পারমাণবিক বিদ্যুৎ কেন্দ্র ও ইন্দিরা গান্ধী সেন্টার ফর এটোমিক রিসার্চ নিকটবর্তী কালবক্কমে থাকার কারণে চতুরঙ্গপত্তনম আলাদাভাবে পরিচিতি পেয়েছে৷
সৈয়দ আব্দুল হাদী
প্রারম্ভিক জীবন
সৈয়দ আব্দুল হাদী ১৯৪০ সালের ১ জুলাই ব্রাহ্মণবাড়িয়া জেলার কসবা উপজেলার শাহপুর গ্রামে জন্মগ্রহণ করেন। বেড়ে উঠেছেন আগরতলা, সিলেট, ব্রাহ্মণবাড়িয়া এবং কলকাতায়। তবে তার কলেজ জীবন কেটেছে রংপুর আর ঢাকায়। তার পিতার নাম সৈয়দ আবদুল হাই। তার বাবা ছিলেন ইপিসিএস (ইস্ট পাকিস্তান সিভিল সার্ভিস) অফিসার। তার পিতা গান গাইতেন আর কলেরগানে গান শুনতে পছন্দ করতেন। বাবার শখের গ্রামোফোন রেকর্ডের গান শুনে কৈশোরে তিনি সঙ্গীত অনুরাগী হয়ে উঠেন। ছোটবেলা থেকে গাইতে গাইতে গান শিখেছেন।
কর্ম জীবন
সৈয়দ আব্দুল হাদী জগন্নাথ বিশ্ববিদ্যালয়ে শিক্ষকতা করেছেন। বাংলাদেশ টেলিভিশনে প্রযোজক হিসেবেও তিনি কাজ করেছেন। সর্বশেষে তিনি লন্ডনে ওয়েল্স ইউনিভার্সিটিতে প্রিন্সিপাল লাইব্রেরীয়ান হিসেবে কাজ করেছেন।
সঙ্গীত জীবন
সৈয়দ আবদুল হাদী দেশাত্ববোধক গানের জন্য জনপ্রিয়। পঞ্চাশ বছরেরও বেশি সময় ধরে তিনি সঙ্গীত করছেন। ১৯৬০ সালে ছাত্রজীবন থেকেই চলচ্চিত্রে গান গাওয়া শুরু করেন। ১৯৬৪ সালে সৈয়দ আবদুল হাদী একক কণ্ঠে প্রথম বাংলা সিনেমায় গান করেন। সিনেমার নাম ছিল ‘ডাকবাবু’। মো. মনিরুজ্জামানের রচনায় সঙ্গীত পরিচালক আলী হোসেনের সুরে একটি গানের মাধ্যমে সৈয়দ আবদুল হাদীর চলচ্চিত্রে যাত্রা শুরু।
বেতারে গাওয়া তার প্রথম জনপ্রিয় গান ‘কিছু বলো, এই নির্জন প্রহরের কণাগুলো হৃদয়মাধুরী দিয়ে ভরে তোলো’। সালাউদ্দিন জাকি পরিচালিত ঘুড্ডি চলচ্চিত্রের গানে সুর ও সংগীত পরিচালনা করেছিলেন লাকী আখ্‌ন্দ। এই চলচ্চিত্রের জনপ্রিয় গান ‘সখি চলনা, সখি চলনা জলসা ঘরে এবার যাই’- গেয়েছেন সৈয়দ আবদুল হাদী।
বিশ্বকবি রবীন্দ্রনাথ ঠাকুরের সার্ধশত জন্মবার্ষিকী উপলক্ষে প্রকাশিত হয় সৈয়দ আবদুল হাদীর প্রথম রবীন্দ্র সংগীতের একক অ্যালবাম ‘যখন ভাঙলো মিলন মেলা’। সৈয়দ আবদুল হাদী ঢাকা বিশ্ববিদ্যালয়ে বাংলা নিয়ে অনার্স পড়ার সময় সুবল দাস, পি.সি গোমেজ, আবদুল আহাদ, আবদুল লতিফ প্রমুখ তাকে গান শেখার ক্ষেত্রে সহায়তা ও উৎসাহ যুগিয়েছেন।
এশিয়ার বিশ্ব ঐতিহ্যবাহী স্থানসমূহের তালিকা
এটি এশিয়া মহাদেশের অঞ্চল ও দেশ অনুযায়ী বিশ্ব ঐতিহ্যবাহী স্থানসমূহের একটি তালিকা।
গার্নসি ফুটবল অ্যাসোসিয়েশন
গার্নসি ফুটবল অ্যাসোসিয়েশন (Guernsey Football Association; এছাড়াও সংক্ষেপে জিএফএ নামে পরিচিত) হচ্ছে গার্নসির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৩ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর গার্নসির সেন্ট স্যাম্পসনে অবস্থিত।
সেলিম চিশতী
থাম্ব|[[চিশতিয়া তরিকা|চিশতিয়া তরিকার শায়খ সেলিম চিশতী]]
সেলিম চিশতি (১৪৭৮-১৫৭২) ভারতে মুঘল শাসনের সময় চিশতিয়া তরিকার একজন সুফি সাধক ছিলেন। ভারতের আগ্রা জেলা শহর থেকে ৩৫ কিলোমিটার দূরে ফতেহপুর সিক্রি শহরের জানানা রওজার কাছে সেলিম চিশতীর মাজার অবস্থিত।
আধুনিক ভাষা ইনস্টিটিউট, ঢাকা বিশ্ববিদ্যালয়
thumb|260px|আধুনিক ভাষা ইনস্টিটিউটের ভবন, ঢাকা বিশ্ববিদ্যালয় আধুনিক ভাষা ইনস্টিটিউট ঢাকা বিশ্ববিদ্যালয়ের অন্তর্ভুক্ত একটি অন্যতম ইনস্টিটিউট। বর্তমানে এখানে ৫০ জন শিক্ষক রয়েছেন।
ইতিহাস
১৯৭৪ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।
কোর্সসমূহ
এখানে মোট ১৪টি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়। এই প্রতিষ্ঠানে বিদেশি শিক্ষার্থীদের জন্য এক বছরের বাংলা ভাষা শিক্ষা কোর্স চালু রয়েছে। এ ছাড়া ঢাকা বিশ্ববিদ্যালয় ও ঢাকা বিশ্ববিদ্যালয়-বহির্ভূত শিক্ষার্থীদের জন্য আরবি, চীনা, কোরীয়, ফরাসি, জার্মান, ইতালীয়, জাপানি, ফার্সি, রুশ, হিন্দি, স্পেনীয় ও তুর্কি ভাষার ওপর জুনিয়র, সিনিয়র, ডিপ্লোমা ও উচ্চতর ডিপ্লোমা নামে চার বছর মেয়াদি কোর্স চালু রয়েছে। তবে ইংরেজি ভাষায় জুনিয়র এবং সিনিয়র কোর্স চালু রয়েছে। নিয়মিত প্রোগ্রাম হিসেবে ৪টি ভাষায় অনার্স কোর্স চালু রয়েছে। প্রোগ্রামগুলো হলোঃ বি.এ ইন ইংলিশ ফর স্পিকার্স অভ আদার ল্যাঙ্গুয়েজেস (ESOL), বি.এ ইন ফ্রেঞ্চ ল্যাঙ্গুয়েজ এন্ড কালচার, বি.এ ইন জাপানিজ ল্যাঙ্গুয়েজ এন্ড কালচার, এবং বি.এ ইন চাইনিজ ল্যাঙ্গুয়েজ এন্ড কালচার। তবে এসব প্রোগ্রামে ভর্তি হতে হলে ঢাকা বিশ্ববিদ্যালয়ের কেন্দ্রীয় ভর্তি পরীক্ষায় অবতীর্ণ হয়ে খ ও ঘ ইউনিটের মাধ্যমে আবেদন করতে হয়। এজন্য ভর্তি পরীক্ষায় বাংলা এবং ইংরেজি বিষয়ে নির্দিষ্ট পরিমাণ নম্বর পেতে হয়। এছাড়াও প্রতিষ্টানটিতে এম.এ ইন ইংলিশ ল্যাঙ্গুয়েজ টিচিং (MA in ELT) নামে একটি প্রফেশনাল ইভিনিং মাস্টার্স প্রোগ্রাম চালু রয়েছে। পাশাপাশি, প্রতিবছর উল্লেখজনক সংখ্যক শিক্ষার্থী এখানে এম.ফিল এবং পি.এইচ.ডি প্রোগ্রামে ভর্তি হয়ে থাকে।
ভাষার কোর্সগুলোর প্রতি ধাপের পরই আলাদাভাবে সার্টিফিকেট দেওয়া হয়। পরের ধাপে অংশ নেওয়ার বিষয়টি নির্ভর করে শিক্ষার্থীদের ওপর। কিন্তু একটি ধাপে সফল হলে তবেই পরবর্তী ধাপে যাওয়ার অনুমতি পাওয়া যাবে। প্রথমে এক বছর মেয়াদি জুনিয়র সার্টিফিকেট কোর্সে ভর্তির জন্য ছোটখাটো ভর্তিযুদ্ধে অংশ নিতে হয়। উচ্চমাধ্যমিক বা সমমান পরীক্ষায় উত্তীর্ণ হলেই জুনিয়র সার্টিফিকেট কোর্সে ভর্তির জন্য আবেদন করা যাবে। তবে মাধ্যমিক ও উচ্চমাধ্যমিক পরীক্ষার যেকোনো একটিতে বা সমমানের কোনো পরীক্ষায় দ্বিতীয় বিভাগ বা বি গ্রেড অথবা জিপিএ ২.৫ থাকতে হবে।
ভিবিআই টিকা
ভ্যারিয়েশন বায়োটেকনোলজিস ইনক. (সংক্ষেপে ভিবিআই; ভিবিআই ভ্যাক্সিনস নামেও পরিচিত) হলো ম্যাসাচুসেটসের কেমব্রিজভিত্তিক একটি বায়োফার্মাসিউটিক্যাল কোম্পানি। কানাডার অটোয়া ও অন্টারিওতে প্রতিষ্ঠানটির একটি গবেষণা অবকাঠামো এবং ইসরায়েলের রেহোভোতে একটি গবেষণা ও উৎপাদন অবকাঠামো রয়েছে। এর অটোয়ার অবকাঠামোতে প্রায় ত্রিশজন বিজ্ঞানী কানাডার জাতীয় গবেষণা কাউন্সিলের (এনআরসি) সাথে কোভিড-১৯-এর টিকা ভিবিআই-২৯০২ উৎপাদন নিয়ে গবেষণা করে যাচ্ছেন। ২০২০ সালের আগস্ট মাসে সেই বছরের শেষ নাগাদ টিকাকে ক্লিনিকাল ট্রায়ালের উপযোগী করার জন্য ভিবিআই কানাডা সরকারের কাছ থেকে প্রায় ৫৬ মিলিয়ন কানাডীয় ডলার অনুদান পায়। কোম্পানির প্রধান নির্বাহী কর্মকরেরা জেফ বাক্সটার ভিবিআই-২৯০২ অন্য টিকার চেয়ে কম খরচে উৎপাদন করা যাবে বলে অভিমত দেন।
প্রেক্ষাপট
২০০৭ সালে ভিবিআই কানাডার জাতীয় গবেষণা কাউন্সিলের শিল্প গবেষণা সহায়তা প্রকল্প, ইনোভেশন, সায়েন্স অ্যান্ড ইকোনমিক ডেভেলপমেন্ট কানাডা এবং ইনভেস্টাইজমেন্ট কুইবেকের অর্থসহায়তা লাভ করে। প্রতিষ্ঠানটি প্রাথমিকভাবে ক্লরাস ভেঞ্চার্স (বৈশ্বিক জীবনবিজ্ঞান উদ্যোক্তা প্রতিষ্ঠান, যার তৎকালীন প্রধান নির্বাহী কর্মকর্তা ছিলেন জেফরি লাইডেন), আর্চ ভেঞ্চার পার্টনার্স, ৫এএম ভেঞ্চার্স ও অন্যান্য বেসরকারি বিনিয়োগকারীদের থেকে অর্থ লাভ করত।
ভিবিআই-২৯০২ টিকা
২০২০ সালের প্রথমদিকে এনআরসি ও ভিবিআইয়ের যৌথ উদ্যোগে ভিবিআই-২৯০০ টিকা তৈরি করা হয়। কোম্পানির ভাষ্যমতে, তাদের কাছে দুইটি টিকা রয়েছে—“এনভেলপড ভাইরাস-লাইক পার্টিকলস” (ইভিএলপি)। ভিবিআই-২৯০১ হলো “সার্স-কোভি-২, মার্স-কোভি স্পাইক প্রোটিন প্রদর্শনকারী ট্রাইভ্যালেন্ট প্যান-করোনাভাইরাস টিকা”। ভিবিআই-২৯০২ হলো “সার্স-কোভি-২ স্পাইক প্রোটিন প্রদর্শনকারী মনোভ্যালেন্ট কোভিড-১৯-বিশেষায়িত টিকা” ২০২১ সালের ৯ মার্চ অনুসারে ভিবিআই-২৯০২-এর প্রাথমিক ধাপ ১/২ গবেষণা চলমান ছিল। ভিবিআই টিকার উন্নয়নের জন্য কানাডার ফেডারেল সরকারের কাছ থেকে ৫৬ মিলিয়ন কানাডীয় ডলার অর্থসহায়তা লাভ করে।
স্ট্রেঞ্জ কেস অব ডক্টর জেকিল অ্যান্ড মিস্টার হাইড
স্ট্রেঞ্জ কেস অব ডক্টর জেকিল অ্যান্ড মিস্টার হাইড (Strange Case of Dr. Jekyll and Mr. Hyde) হল স্কটিশ লেখক রবার্ট লুইস স্টিভেনসন রচিত রহস্য উপন্যাসিকা। এটি ১৮৮৬ সালে প্রথম প্রকাশিত হয়। লন্ডনের আইনজীবী গ্যাব্রিয়েল জন আটারসন তার পুরনো বন্ধু ডক্টর হেনরি জেকিল ও তার অশুভ সত্তা এডওয়ার্ড হাইডের মধ্যকার অদ্ভুত ঘটনাবলির তদন্ত এই উপন্যাসিকার উপজীব্য বিষয়। উপন্যাসিকাটির প্রভাব এতটাই যে এটি ইংরেজি ভাষার অংশ হয়ে ওঠে, এবং "জেকিল অ্যান্ড হাইড" শব্দগুচ্ছ দিয়ে এমন কোন ব্যক্তিকে বোঝানো হয় যার দ্বৈত সত্তা রয়েছে, সাধারণত খুব ভালো কিন্তু মাঝে মাঝে অপ্রত্যাশিত রকমের মন্দ।
কাহিনি সংক্ষেপ
ডাক্তার জেকিল নিজের ব্যবহারের জন্য একটি ঔষধ আবিষ্কার করতে সক্ষম হন যেটি ব্যবহার করলে তিনি বিপরীত চরিত্রের একজন মানুষে পরিণত হয়ে যাবেন অর্থাৎ তার মনের যেসব খারাপ দোষ রয়েছে সেগুলো মুখ্য হয়ে উঠবে এবং তিনি সেভাবেই ইচ্ছা অনুযায়ী কিয়াজ করবেন। আবার আর একটি ঔষধ প্রয়োগ করে তিনি স্বাভাবিক অবস্থায় ফেরত আসতে পারবেন। এভাবেই ডাক্তার তার মধ্যকার ভালো এবং মন্দ এই দুটো স্বভাবকে নিয়ে একই দেহের ভিতর দুটি মানুষকে লালন পালন করতে শুরু করলেন। তিনি খারাপ মানুষটির নাম দিলেন মিস্টার হাইড। এই রকম ভাবে তিনি দিনের বেলায় ডক্টর জেকিল এবং রাতে মিস্টার হাইড হয়ে জীবন যাপন করতে থাকেন। এক সময় এমন পরিস্থিতি হলো যে তিনি না চাইলেও মিস্টার হাইডে রূপান্তরিত হতে লাগলেন। দেখা গেলো যে তার দ্বিতীয় ঔষধ যা প্রয়োগ করে তিনি মিস্টার হাইড থেকে ডক্টর জেকিল হতেন তা আর কাজ করছে না। ফলে তার মনুষ্যত্বের বদলে পশুত্ব স্থায়ী হতে লাগল। এরই মধ্যে মিস্টার হাইড খুন করে বসলেন এক লোককে। তার মধ্যেকার আত্মগ্লানি থেকে রক্ষা পেতে আত্মহত্যা করলেন ডক্টর জেকিল।
ফকল্যান্ড দ্বীপপুঞ্জ ফুটবল লিগ
ফকল্যান্ড দ্বীপপুঞ্জ ফুটবল লিগ (Falkland Islands Football League; এছাড়াও সংক্ষেপে এফআইএফএল নামে পরিচিত) হচ্ছে ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ফকল্যান্ড দ্বীপপুঞ্জে অবস্থিত।
এই সংস্থাটি ফকল্যান্ড দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া এফআইএফএল লিগের মতো প্রতিযোগিতার সকল কার্যক্রম পরিচালনা করে।
পিপিই নিডেড
থাম্ব|পিপিই প্রয়োজন লোগো পিপিই নিডেড হল একটি ওলন্দাজ "তৃণমূল" উদ্যোগ যা সামনের সারির করোনা কর্মীদের মধ্যে ব্যক্তিগত সুরক্ষামূলক সরঞ্জামের (পিপিই) বৈশ্বিক ঘাটতি মেটাতে কাজ করে। প্ল্যাটফর্মটি দুনিয়া রেসাং এবং ওমর কবিরি ও রচিদ কবিরি ভ্রাতৃদ্বয় দ্বারা প্রতিষ্ঠিত। এটি একটি বিনামূল্যে-ব্যবহারযোগ্য বৈশ্বিক পিপিই উদ্যোগ যা তাদের ওয়েবসাইট অনুসারে, "কোভিড-১৯ সংকটের সময় বিশ্বব্যাপী পিপিই ঘাটতির একটি প্রাথমিক দৃশ্য তৈরি করতে এবং এই সংকটের সময় স্থানীয়ভাবে পিপিই-এর সরবরাহ এবং ঘাটতির মিলন ঘটাতে সক্ষম করতে চায়। "
শ্বেতা মোহন
শ্বেতা মোহন হলেন একজন ভারতীয় নেপথ্য সঙ্গীতশিল্পী। তিনি মূলত দক্ষিণ ভারতীয় ভাষা, তথা মালয়ালম, তামিল, তেলুগু, কন্নড় ভাষার পাশাপাশি হিন্দি ভাষার চলচ্চিত্র ও অ্যালবামের গানে কণ্ঠ দিয়ে থাকেন। চলচ্চিত্রের গানে কণ্ঠ দিয়ে তিনি চারটি ফিল্মফেয়ার পুরস্কার দক্ষিণ, একটি কেরল রাজ্য চলচ্চিত্র পুরস্কার ও একটি তামিলনাড়ু রাজ্য চলচ্চিত্র পুরস্কার অর্জন করেছেন।
প্রারম্ভিক জীবন
শ্বেতা মোহন তামিলনাড়ু রাজ্যের চেন্নাইয়ে এক মালয়ালি পরিবারে জন্মগ্রহণ করেছিলেন। তাঁর পিতা হলেন কৃষ্ণ মোহন, এবং মাতা সুজাতা মোহন একজন নেপথ্য সঙ্গীতশিল্পী। তিনি চেন্নাইয়ের গুড শেপার্ড কনভেন্টে পড়াশোনা করেন এবং পরে চেন্নাইয়ের স্টেলা ম্যারিস কলেজে অর্থনীতি বিষয়ে পড়াশোনা করেন।
বিদ্যালয়ে পড়াকালীন তিনি সাংস্কৃতিক অনুষ্ঠানে গান গাইতেন। সে সময়ে তাঁর পিতামাতা, বিশেষ করে তাঁর মা তাঁর গান গাওয়াকে নিরুৎসাহিত করতেন। কিন্তু দশম শ্রেণিতে পড়াকালীন তিনি আন্তঃবিদ্যালয় সঙ্গীত প্রতিযোগিতায় পুরস্কার জয় করতে থাকলে তাঁর পিতামাতা বুঝতে পারেন গান গাওয়ার জন্য তাঁর কণ্ঠ উপযুক্ত। তখন থেকে শ্বেতা নিয়মিত অনুশীলন করতেন এবং পরে সঙ্গীতশিল্পী কে. এস. চিত্রা তাঁকে তাঁর সঙ্গীত গুরু বিন্নি কৃষ্ণকুমারের নিকট নিয়ে যান। কৃষ্ণকুমারের অধীনে তিনি কর্ণাটকী শাস্ত্রীয় সংগীতের তালিম নেন। এছাড়া তিনি গুলাম নিয়াজ খানের নিকট হিন্দুস্তানি শাস্ত্রীয় সংগীত এবং অগাস্টিন পলের নিকট পশ্চিমী ধ্রুপদী সংগীতের প্রশিক্ষণ নেন। তিনি এ আর রহমানের সুরে বম্বে (১৯৯৫) চলচ্চিত্রে "কুচি কুচি রাকমা" গানে শিশুদের সমবেত দলের অংশ ছিলেন।
কর্মজীবন
থাম্ব|200px|বাম|সঙ্গীত পরিবেশনরত শ্বেতা চলচ্চিত্রের জন্য শ্বেতার গাওয়া প্রথম পূর্ণাঙ্গ গান ছিল কার্তিক রাজার সুরে থ্রি রোজেস (২০০৩) চলচ্চিত্রে। ২০০৭ সালে তিনি নিবেদ্যম চলচ্চিত্রে "কোলা কুজল" গানে কণ্ঠ দিয়ে শ্রেষ্ঠ সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন। সঙ্গীত পরিচালক জয়চন্দ্রন চেয়েছিলেন গানটিতে তাঁর মা সুজাতা কণ্ঠ প্রদান করুন, কিন্তু শ্বেতা তাঁর ডেমো কাজ পাঠালে তাঁকেই এই গানটি গাওয়ার জন্য নির্বাচন করা হয়।
তিনি কন্নড় ভাষার সাইজনি চলচ্চিত্রে "লাভলি লন্ডন", আরামানে (২০০৮) চলচ্চিত্রে "পাত্রা বারেয়ালা", ও গানা বাজানা (২০১০) চলচ্চিত্রে ''হোসাদোন্দু হেসারিদু" গানে কণ্ঠ দেন।
২০১২ সালে তিনি সিঙ্গাপুরে আয়োজিত আন্তর্জাতিক তামিল চলচ্চিত্র পুরস্কারের শ্রেষ্ঠ নারী সঙ্গীতশিল্পী জুরি পুরস্কার অর্জন করেন। তিনি বলিউডের ডেভিড (২০১৩) চলচ্চিত্রে অনিরুদ্ধ রবিচন্দরের সুরে "ইউ হি রে" গানে কণ্ঠ দেন। সাই কৃষ্ণের পরিচালিত প্রথম চলচ্চিত্র স্যান্ডেলউড (২০১৪)-এ কন্নড় ভাষার "শুরুবায়িতু মুদ্দাদা" গানে তার কণ্ঠ শোনা যায়, যা সামাজিক যোগাযোগ মাধ্যমে ইতিবাচক পর্যালোচনা লাভ করে।
২০১৮ সালের বিশ্ব সঙ্গীত দিবসে শ্বেতার প্রথম ইন্ডি ধারার দ্বি-ভাষী গান "ইয়াবাদুম এনাভে (তামিল)/সব মেরা হ্যাঁয় (হিন্দি)" প্রকাশিত হয়। বেনেট রোলান্ডের সুরায়োজনে এই গানটি প্রকাশের পরপরই বিভিন্ন জনপ্রিয় চার্টে শীর্ষ স্থান দখল করে।
২০১৯ সালে তিনি শঙ্কর-এহসান-লায়ের সুরে বহু-ভাষিক সাহো চলচ্চিত্রে "বেবি ওন্ট ইউ টেল মি" গানের তেলুগু, তামিল ও হিন্দি সংস্করণে সিদ্ধার্থ মহাদেবন ও শঙ্কর মহাদেবনের সাথে কণ্ঠ দেন এবং সঞ্জীব টি'য়ের সুরের তাঁর সাথে দ্বৈত কণ্ঠে মালয়ালম ভাষার মনোহরণ চলচ্চিত্রের "কিনাবো" গানে কণ্ঠ দেন।
ব্যক্তিগত জীবন
তিনি ২০১১ সালের ১৬ই জানুয়ারি কোচিতে তাঁর দীর্ঘদিনের প্রেমিক অশ্বিন শশীর সাথে বিবাহ বন্ধনে আবদ্ধ হন। অশ্বিন বহুজাতিক কোম্পানি জেনারেল ইলেকট্রনিক্সে চাকুরি করেন। তাঁদের প্রথম সাক্ষাৎ হয়েছিল ২০০৩ সালের জুলাই মাসে। অশ্বিনের বোন আরতি শ্বেতার স্টেলা ম্যারিস কলেজের সহপাঠি ছিলেন। তাঁদের একমাত্র কন্যা ২০১৭ সালের ১লা ডিসেম্বর জন্মগ্রহণ করে।
২০২০ বাংলাদেশে বিক্ষোভ
২০২০ বাংলাদেশে বিক্ষোভ ফ্রান্সের বিরুদ্ধে কয়েক হাজার বিক্ষোভকারীর প্রতিবাদ ছিল। সরকার কভিড-১৯ মহামারী এবং ধর্ষণের বিরুদ্ধে অপব্যবহার করেছে। হিউম্যান রাইটস ওয়াচ জানিয়েছে যে,৭ অক্টোবর একদল পুরুষ একজন মহিলাকে আক্রমণ, বিবস্ত্র করা এবং লাঞ্ছিত করার একটি ভিডিও ভাইরাল হওয়ার পর বাংলাদেশে বিক্ষোভ ছড়িয়ে পড়ে। নারী ও মেয়েদের বিরুদ্ধে উদ্বেগজনকভাবে বেড়ে যাওয়া সহিংসতা মোকাবেলায় সরকারের ব্যর্থতার জন্য স্বরাষ্ট্রমন্ত্রী আসাদুজ্জামান খান কামালের পদত্যাগের আহ্বান জানিয়েছে বিক্ষোভকারীরা। ধর্ষণের প্রতিবাদ অব্যাহত ছিল এবং বিক্ষোভকারীরা বিক্ষোভ বাড়ানোর হুমকি দেয়। ১১ অক্টোবর স্কুলছাত্রীদের বিক্ষোভ অনুষ্ঠিত হয় এবং শীঘ্রই, পুলিশ জলকামান দিয়ে বিক্ষোভ ভাঙার চেষ্টা করে। মাসের শেষের দিকে এবং নভেম্বর মাসে, হাজার হাজার বিক্ষোভকারী ইমানুয়েল ম্যাক্রনের শাসন এবং তার ইসলামের বৈষম্যের বিরুদ্ধে প্রতিদিন মিছিল করে। বিক্ষোভকারীরা ইমানুয়েল ম্যাক্রন এবং চার্লি হেবদোর ছবি পুড়িয়ে দেয় এবং পুলিশকে চপ্পল ব্যবহার করে। পুলিশ বিক্ষোভকারীদের উপর গুলি চালায় এবং একজনের মৃত্যুর খবর পাওয়া যায় এবং শীঘ্রই নভেম্বরের মধ্যে সংঘর্ষ শুরু হয়। সহিংসতার পর, বিক্ষোভ শান্তিপূর্ণ হয়ে ওঠে এবং বিক্ষোভে পুরুষদের আধিপত্য ছিল। ৩ নভেম্বর বিক্ষোভ শেষ হয়।
থাই বাত
ইতিহাস
পাউন্ডের ন্যায় থাই বাতেরও উৎপত্তি ঘটেছে প্রচলিত ওজনের একক থেকে। এর মুদ্রা মান ১৫ গ্রাম রৌপ্যের ওজনে তৈরী। সম্ভবতঃ সুখোথাই রাজত্বকালে বুলেট আকৃতির ‘ফত দুয়াং’ (พดด้วง) নামে পরিচিত মুদ্রা হিসেবে ব্যবহৃত হতো। ঐগুলো খাঁটি রূপা দিয়ে বিভিন্ন ওজনের মাধ্যমে পরিচিতি ঘটানো হয়েছে যার একটি হচ্ছে বাত।
মূল্যমান
১৯৫৬ থেকে ১৯৭৩ সালের মধ্যে মার্কিন ডলারের সাথে এর বিনিময় হার ছিল ২০.৮ বাত = ১ ডলার। এরপর ১৯৭৮ সাল পর্যন্ত ২০ বাত = ১ ডলার করা হয়।  মজবুত মার্কিন অর্থনীতির কারণে ১৯৮৪ থেকে ২ জুলাই, ১৯৯৭ তারিখ পর্যন্ত ২৫ বাতে ১ ডলারের পুণঃনির্ধারণ করতে হয়। কিন্তু, ১৯৯৭ সালের এশিয়ার রাষ্ট্রগুলো গুরুতর অর্থনৈতিক সঙ্কটে পড়ে ও বাতের মূল্য অর্ধেকে নেমে আসে। জানুয়ারি, ১৯৯৮ সালে ডলারের বিপরীতে এটি সর্বনিম্ন ৫৬ বাতে পরিণত হয়েছিল।
ব্যবহার
১৯২৫ সাল থেকে ইংরেজি ভাষায় ব্যাংকনোট হিসেবে ব্যবহৃত হয়ে আসছে। প্রথম রাজা হিসেবে তৃতীয় রাম সমান্তরাল মুদ্রার প্রচলন ঘটান। সিঙ্গাপুরে তাম্র মুদ্রার ব্যবহার সম্পর্কে জানতে পারেন ও ১৮৩৫ সালে তিনি স্কটিশ ব্যবসায়ীর সাথে যোগাযোগ করেন। তিনি পরীক্ষামূলকভাবে ব্যবহারের জন্য দুই ধরনের মুদ্রার নক্সা নিয়ে আসেন। কিন্তু, রাজা উভয় নক্সাই প্রত্যাখ্যান করেন। প্রথম মুদ্রায় দেশের নাম হিসেবে শ্যামের পরিবর্তে মুয়াং থাই রাখা হয়।
১৯৪১ সালে ৫, ১০ ও ২০ সাতাং মূল্যমানের রৌপ্যমুদ্রা চালু করা হয়। এর প্রধান কারণ ছিল দ্বিতীয় বিশ্বযুদ্ধে নিকেলের দুষ্প্রাপ্যতা। পরের বছর টিনের ধাতব মুদ্রা চালু হয়। ২০০৮ সালে অর্থ মন্ত্রণালয় ও রয়্যাল থাই মিন্ট ঘোষণা করে যে, ২০০৯ সালের মুদ্রায় উৎপাদন খরচ কমানোসহ রাজার প্রতিকৃতিতে পরিবর্তন আনা হবে। ফেব্রুয়ারি, ২০১০ সালে থাইল্যান্ডের কোষাগার বিভাগ থেকে জানানো হয়, ২০ বাত মুদ্রার নতুন মুদ্রা ছাপানো হবে।
ফ্রাঙ্কেনস্টাইন (উপন্যাস)
ফ্রাঙ্কেনস্টাইন মেরী শেলী রচিত উপন্যাসের একটি বিখ্যাত চরিত্র। উপন্যাসটির নাম ফ্রাঙ্কেনস্টাইন; অর দ্য মডার্ন প্রমিথিউস (Frankenstein; or, The Modern Prometheus) হলেও ফ্রাঙ্কেনস্টাইন নামে সমধিক পরিচিত।
থাই বাত
ব্যাংক নোট
১৯০২ সালে ইউরোপে যুবরাজ জয়ন্ত মংকল ব্যাংক নোটের ব্যবহার সম্পর্কে জানেন যা থাইল্যান্ডে কাগুজে মুদ্রা প্রবর্তনের উল্লেখযোগ্য মাইলফলক হিসেবে পরিগণিত হয়ে আসছে। ১৯ সেপ্টেম্বর, ১৯০২ তারিখে সরকার ইংল্যান্ডের টমাস ডি লা রুই এন্ড কোম্পানি লিমিটেড কর্তৃক রাজা পঞ্চম ও ষষ্ঠ রামের আমলে ৫, ১০, ২০, ১০০ এবং ১০০০ টিকেল নামে থাই ভাষায় পরিচিত বাতের পাশাপাশি ১৯১৮ সালের পর ১ ও ৫০ টিকেলের নোট প্রকাশ করে। ১৯২৫ সালে আরবী ও থাই সংখ্যায় এবং ইংরেজি বাদে ১, ৫,১০, ২০, ১০০ এবং ১০০০ বাতের নোট প্রকাশ করে। ইংরেজি ভাষীরা এগুলোকে ‘টিকেল’ নামে আখ্যায়িত করে।
ফ্রাঙ্কেনস্টাইন (উপন্যাস)
কাহিনী সংক্ষেপ
এক জার্মান গবেষক, ফ্রাঙ্কেনস্টাইন নিরলস গবেষণার মাধ্যমে একটি বিশেষ ধরনের বিজ্ঞান আয়ত্ত করতে সমর্থ হয়। যার মাধ্যমে মৃত ব্যক্তির মধ্যে প্রাণসঞ্চার করা সম্ভব। সে তার এই পরীক্ষাটি এক মৃত ব্যক্তির উপর করলে মৃত ব্যক্তি ঠিকই বেঁচে উঠে, কিন্তু পরিনত হয় এক ভয়ঙ্কর দানবে। প্রচন্ড শক্তিশালী এই দানবটি দেখতে কুৎসিত। ফ্রাঙ্কেনস্টাইন ভয় পেয়ে এই দানবের প্রতি অত্যন্ত দুর্ব্যবহার করলে দানবটি হিংস্র হয়ে ফ্রাঙ্কেনস্টাইনের প্রতি প্রতিশোধ গ্রহণের সংকল্প করে । সে বনে গিয়ে আশ্রয় নেয়।  তার প্রতিশোধ সে শুরু করে ফ্রাংকেনস্টাইন এর সহকারী ড. নীল ও একজন আয়া হত্যার মাধ্যমে। এতপর সে হত্যা করে তার সৃষ্টিকর্তার ভাইকে।  তখন সে বনে আশ্রয় নেয় এবং শত শত সাধারণ লোক হত্যা করে।  সে ফ্রাংকেন এর বিয়ের রাতে আবারো হত্যা করে তার স্ত্রীসহ তার পরিবারের বাকী সদস্যদের। ফ্রাঙ্কেনস্টাইন তাকে হত্যা করার জন্য ধাওয়া করতে থাকে। এক পর্যায়ে সে ক্লান্ত হয়ে মারা যায়।  ফ্রাঙ্কেনস্টাইন মারা যাবার পর সে আত্মহত্যার চিন্তা করে হারিয়ে যায়। পরে আর তাকে কখনও দেখা যায়নি।
মুনিম খান
মুনিম খান খান-ই-খানান মুঘল সম্রাট হুমায়ূন ও আকবর অধীনে একজন উচ্চপদস্থ সেনাপতি ছিলেন। তার উপাধী ছিলোখান-ই-খানান, ১৫৬০ সালে সম্রাট আকবর তাকে এই উপাধী দিয়ে উপাধি দিয়ে ওয়াকিল পদে নিয়োগ করেন। আইন-ই-আকবরী গ্রন্থে পাওয়া যায় তার আসল নাম ছিলো মির্জা মুনিম বেগ ১৫৬৪ খ্রিষ্টাব্দ পর্যন্ত এই পদে বহাল ছিলেন। তিনি সম্রাট আকবরের প্রধানমন্ত্রী হিসেবেও নিয়োগ পেয়েছিলেন। তারপর ১৫৬৪ সালে উজবেক বিদ্রোহ দমনের পর তিনি জৌনপুরের সুবাদার নিযুক্ত হন। পূর্বাঞ্চলের জেলাসমূহ তার অধীনে ন্যস্ত করা হয়। ১৫৭৪-১৫৭৫ সালে তিনি বাংলা ও বিহারের সুবাদার ছিলেন। ১৫৭৪-৭৫ খ্রিষ্টাব্দে সম্রাট আকবর মনসবদরি প্রথা প্রবর্তন করে মুনিম খানকে তৎকালীন সর্বোচ্চ পাঁচ হাজারী মনসবদারের মর্যাদা প্রদান করেন।
জাতি
তার পূর্বপুরুষ আন্দিজান (বর্তমান উজবেকিস্তান) থেকে এসেছিলেন। তার বাবার নাম মিরান বেগ আন্দিজানি।
দাউদ খানের বিরুদ্ধে অভিযান
বাংলার সুলতান  দাউদ খান কররানী সম্রাট আকবরের বশ্যতা অস্বীকার করলে সম্রাট বাংলা আক্রমণের পরিকল্পনা করেন এবং মুনিম খানকে দাউদের বিরুদ্ধে প্রেরণ করেন। মুনিম খানের অভিযান ব্যর্থ হওয়ায় ১৫৭৪ খ্রিষ্টাব্দে আকবর নিজেই দাউদের বিরুদ্ধে  অগ্রসর হন এবং হাজীপুর ও পাটনা থেকে দাউদকে বিতাড়ন করে রাজধানী প্রত্যাবর্তন করেন। দাউদের বিরুদ্ধে চূড়ান্ত অভিযানের ভার মুনিম খান ও টোডরমলের উপর ন্যস্ত করা হয়। মুনিম খান ২০,০০০ সৈন্য নিয়ে বাংলার দিকে অগ্রসর হন এবং বিনা বাধায় সুরজগড়, মুঙ্গের, ভাগলপুর ও কহলগাঁও অধিকার করে তেলিয়াগড়ি গিরিপথে পৌঁছেন। এখানে দাউদ প্রতিরোধ ব্যূহ রচনা করেন। মুনিম খানের নেতৃত্বে মুগল বাহিনী স্থানীয় জমিদারদের সাহায্যে রাজমহল পবর্তমালার মধ্য দিয়ে অগ্রসর হয়। মুনিম খান ১৫৭৪ খ্রিষ্টাব্দের ২৫ সেপ্টেম্বর  বাংলার রাজধানী তান্ডায় প্রবেশ করেন। ১৫৭৫ খ্রিষ্টাব্দে ৩ মার্চ সুবর্ণরেখা নদীর নিকট সংঘটিত তুকারয়ের যুদ্ধে দাউদ পরাজিত হয়ে পালিয়ে যান। তার পশ্চাদ্ধাবন করে রাজা টোডরমল ভদ্রকে উপস্থিত হন। দাউদ কটক দুর্গে আশ্রয় গ্রহণ করেন। রাজা টোডরমল কটক অবরোধ করলে দাউদ নিরুপায় হয়ে সন্ধির প্রস্তাব দেন এবং ১২ এপ্রিল মুনিম খানের নিকট আত্মসমর্পণ করেন। উভয়পক্ষে সন্ধি স্বাক্ষরিত হয়। মুনিম খান রাজধানী তান্ডা থেকে গৌড়ে সরিয়ে নেন। কিন্তু গৌড় বহুকাল পরিত্যক্ত থাকায় বাসোপযোগী ছিল না।
মৃত্যু
১৫৭৫ সালের ২৩ অক্টোবর মুনিম খান প্লেগ রোগে মারা যান। তার মৃত্যুর পর দাউদ খান ফিরে আসে ও গৌড় দখল করেন।
বিফোর দ্য ওয়ার্ল্ড সেট অন ফায়ার
বিফোর দ্য ওয়ার্ল্ড সেট অন ফায়ার হলো একটি আসন্ন আমেরিকান ড্রামা চলচ্চিত্র যা পরিচালনা করেছেন ও চিত্রনাট্য লিখেছেন জ্যাকলিন বেথানি। ছবিতে অভিনয় করেছেন জো অ্যাডলার, মেরি নিলি, ডেভিড কল, ব্রুক ব্লুম, ইভ কনোলি এবং জুলিয়া সারাহ স্টোন।
হরগৌরী
থাম্ব|হরগৌরী হরগৌরী বা গঙ্গাযমুনা বাঙালি হিন্দু রন্ধনশৈলীর অন্তর্গত একটি ঐতিহ্যবাহী মাছের পদ যেখানে মাছের এক পাশটা হয় ঝাল ও অন্য পাশটা টক। ঝাল ও টক দুইয়ের সমাহার থাকায় এই পদটিকে অনেক সময় টক-ঝালও বলে। হরগৌরী যে কোন মাছেরই হতে পারে, তবে রুই, বোয়াল, চিতল, ইলিশ, রাইখর ও কই মাছের হরগৌরী বিশেষ জনপ্রিয়। বাংলার বিভিন্ন জমিদার বাড়ী ও বনেদী বাড়ীতে জামাইষষ্ঠী, দুর্গাপুজা ও অন্যান্য বিশেষ অনুষ্ঠানে এই পদটি রান্না হত।
নামকরণ ও ইতিহাস
থাম্ব|হরগৌরী হরগৌরী বা গঙ্গাযমুনা পদটি ঠিক কবে প্রচলন হয়েছিল তা জানা যায় না। এই পদে মাছটি যেহেতু একই অঙ্গে দুইটি রূপ ধারণ করে তাই একে হরগৌরী বা গঙ্গাযমুনা বলা হয়। অতীতে জামাইষষ্ঠীর অন্যতম মাছের পদ হত কইয়ের হরগৌরী। কৃষ্ণনগরের রাজবাড়ীতে বহুযুগ পর্যন্ত জামাইষষ্ঠীর পালনের প্রথা ছিল। জামাইষষ্ঠীর ভোজে অন্যতম পদ থাকত কই মাছের হরগৌরী। আন্দুল রাজবাড়ীতে প্রচলিত ছিল রুই মাছের হরগৌরী। বালুরঘাটে পুজোর সময় রাইখর মাছের টক-ঝাল ভীষণ জনপ্রিয় ছিল।
উপাদান ও প্রণালী
থাম্ব|হরগৌরী হরগৌরীর প্রধান উপাদান মাছ, তবে কই মাছ অগ্রগণ্য। রাইখর মাছের হরগৌরী রান্না করতে গেলে অন্ততপক্ষে সাত-আট ইঞ্চি লম্বা মাছ হলে ভাল। হরগৌরীতে মশলা হিসেবে ব্যবহার হয় সর্ষে, জিরে, কাঁচা লঙ্কা, শুকনো লঙ্কা গুঁড়ো, হলুদ, পেঁয়াজ, আদা, রসুন, তেঁতুল, চিনি ও নুন। প্রথমে কই মাছগুলো ধুয়ে পরিষ্কার করে নুন, হলুদ ও রসুন বাঁটা দিয়ে মেরিনেট করে নেওয়া হয়। তারপর মাছগুলিকে তেলে ভেজে নেওয়া হয়। এরপর সর্ষে বাঁটা, কাঁচা লঙ্কা বাঁটা, আদা বাঁটা হলুদ কষিয়ে নেওয়া হয়। তারপর তাতে জল দিয়ে মাছগুলো ছেড়ে আরও খানিকটা কষানো হয়। তবে মাছগুলি উল্টানো হয় না। এতে মাছের এক পাশটা ঝাল হয়। অন্য পাশের জন্য একটি পাত্রে পেঁয়াজ বাঁটা, আদা বাঁটা, শুকনো লঙ্কা গুঁড়ো, হলুদ জল দিয়ে কষিয়ে নেওয়া হয়। তারপর তাতে তেঁতুলের রস ও চিনি দেওয়া হয়। খানিক পরে মাখা মাখা হলে তা তুলে প্রথম পাত্রে মাছের উপর ছড়িয়ে দেওয়া হয়। তারপর মাখা মাখা হলে নামিয়ে নেওয়া হয়। এতে নিচের পাশটা হয় ঝাল ও উপরটা টক।
পার্লামেন্ট হিল
মূলত ১৮তম ও ১৯তম শতাব্দীর প্রথম দিকে একটি সামরিক ঘাঁটির স্থান ছিল, রানী ভিক্টোরিয়া কানাডার প্রদেশের রাজধানী হিসাবে অটোয়াকে বেছে নেওয়ার পর ১৮৫৯ সালে একটি সরকারি সীমানায় এলাকাটির উন্নয়ন শুরু হয়। সংসদ ও বিভাগীয় ভবনগুলিতে বেশ কয়েকটি সম্প্রসারণ ও সেন্টার ব্লককে ধ্বংসকারী ১৯১৬ সালের একটি অগ্নিকাণ্ডের পরে, পার্লামেন্ট হিল ১৯২৭ সালে পিস টাওয়ারের সমাপ্তির সঙ্গে বর্তমান রূপ ধারণ করেছিল। একটি বিস্তৃত $৩ বিলিয়ন মূল্যের সংস্কার ও পুনর্বাসন প্রকল্প ২০০২ সাল থেকে সংসদ ভবনের চতুষ্পার্শ্বস্থ পরিবেষ্টিত সমস্ত ভবন জুড়ে চলছে; কাজ ২০২৮ সাল পর্যন্ত সম্পূর্ণ হবে বলে আশা করা হচ্ছে না।
ম্ছোগ-গ্যুর-গ্লিং-পা
জন্ম ও দীক্ষা
ম্ছোগ-গ্যুর-গ্লিং-পা ১৮২৯ খ্রিষ্টাব্দে তিব্বতের নাংছেন অঞ্চলে স্ক্যা-সু পরিবারগোষ্ঠীতে জন্মগ্রহণ করেন। তার পিতার নাম ছিল পে-মা-দ্বাং-ফ্যুগ  এবং মাতার নাম ছিল ত্শে-রিং-গ্যাং-ম্ত্শো । তিনি স্থানীয় দ্পাল-মে-থেগ-ছেন-এ-বাম-দ্গা'-ত্শাল-গ্লিং  বৌদ্ধবিহারে ছোস-ক্যি-র্গ্যাল-পো  নামক এক অবতারী লামার নিকট ভিক্ষুর শপথ গ্রহণ করেন।